11 may kuni O‘zbekistonda yog‘ingarchilik kutilmaydi

11 mayda kunduz kuni O‘zbekistonda havo o‘zgarib turadi, yog‘ingarchilik kutilmaydi, faqat Surxondaryo, Andijon, Namangan, Farg‘ona viloyatlarida, ertalab Jizzax, Samarqand viloyatlarida ba'zi joylarda yomg‘ir yog‘adi, momaqaldiroq bo‘lishi mumkin. Ba'zi joylarda shamol 15-20 m/s gacha kuchayishi mumkin. Havo harorati 23-28 daraja issiq bo‘ladi.
Poytaxtda havo o‘zgarib turadi, yog‘ingarchilik kutilmaydi. Shamol 3-8 m/s tezlikda esadi. Havo harorati 25-27 daraja issiq bo‘ladi.
Respublikaning tog‘oldi va tog‘li hududlarida havo o‘zgarib turadi, ba'zi joylarda yomg‘ir yog‘adi, momaqaldiroq bo‘lishi mumkin. Shamol 7-12 m/s tezlikda esadi, ba'zi joylarda 15-20 m/s gacha kuchayishi mumkin. Havo harorati 13-18 daraja iliq bo‘ladi.